

**KAZLŲ RŪDOS SAVIVALDYBĖS ADMINISTRACIJOS
EKONOMINĖS PLĖTROS IR STRATEGINIO PLANAVIMO SKYRIUS**

Biudžetinė įstaiga. Atgimimo g. 12, LT-69443 Kazlų Rūda.
Duomenys kaupiami ir saugomi Juridinių asmenų registre, kodas 188777932
Poskyriaus duomenys: Atgimimo g. 12, LT-69443 Kazlų Rūda, tel.: (8 343) 68 625 / 95 276, el. p. ekonomika@kazluruda.lt

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

**AIŠKINAMASIS RAŠTAS**

**DĖL PRITARIMO PROJEKTUI „SOCIALINIO BŪSTO FONDO PLĖTRA KAZLŲ RŪDOS SAVIVALDYBĖJE“**

**2024-09-04**

**Kazlų Rūda**

1. **Tarybos sprendimo projekto tikslai ir uždaviniai:**
	1. 2024-07-11 VšĮ Centrinė projektų valdymo agentūra pateikė informaciją apie galimybę teikti projekto įgyvendinimo planą (PĮP) pagal paskelbtą kvietimą Nr. 24-405-P „Socialinio būsto fondo plėtra Marijampolės regione II“;
	2. tikslas: pritarti projekto „Socialinio būsto fondo plėtra Kazlų Rūdos savivaldybėje“ (toliau ir – Projektas) įgyvendinimo plano (paraiškos) teikimui VšĮ Centrinei projektų valdymo agentūrai pagal kvietimą Nr. 24-405-P „Socialinio būsto fondo plėtra Marijampolės regione II“ ir, gavus finansavimą, įgyvendinimui;
	3. uždaviniai: įgyvendinant Lietuvos Respublikos vietos savivaldos įstatymo 6 straipsnio 23 punkte įtvirtintą savarankiškąją savivaldybių funkciją – dalyvavimas rengiant ir įgyvendinant regionų plėtros planus – pritarti, kad Kazlų Rūdos savivaldybės administracija būtų Projekto pareiškėja ir padengtų nenumatytas ar netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas; užtikrinti reikiamą, bet ne mažesnį nei 15 procentų bendros projekto vertės finansavimą, jeigu pagal pateiktą projekto įgyvendinimo planą (paraišką) bus skirta programos finansinė parama; užtikrinti ne trumpesnį kaip 5 metų projekto investicijų tęstinumą pasibaigus projekto įgyvendinimo laikotarpiui; įgalioti Kazlų Rūdos savivaldybės administracijos direktorių pasirašyti visus dokumentus, susijusius su Projekto rengimu, teikimu, įgyvendinimu.
2. **Dabartinis ir siūlomas Tarybos sprendimo projekte aptariamų klausimų reguliavimas:** Tarybos sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 12 ir 23 punktais, 15 straipsnio 23 punktu ir 4 dalimi, 16 straipsnio 1 dalimi, Lietuvos Respublikos socialinės apsaugos ir darbo ministro 2023-06-30 įsakymu Nr. A1-439 „Dėl Regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairių patvirtinimo“ patvirtintomis Regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairėmis *(kuriomis vadovaujantis yra pildoma projekto įgyvendinimo plano forma (PĮP) finansavimui gauti)*, 2022–2030 m. Marijampolės regiono plėtros planu, patvirtintu Marijampolės regiono plėtros tarybos 2023 m. vasario 9 d. sprendimu Nr. S-1 „Dėl 2022–2030 m. Marijampolės regiono plėtros plano patvirtinimo“, ir atsižvelgiant į VšĮ Centrinės projektų valdymo agentūros kvietimą Nr. 24-405-P „Socialinio būsto fondo plėtra Marijampolės regione II“.
3. **Galimos pasekmės (tiek teigiamos, tiek neigiamos), laukiami rezultatai priėmus Tarybos sprendimą:** Pagal kvietimą Nr. 24-405-P „Socialinio būsto fondo plėtra Marijampolės regione II“, įgyvendinant Pažangos priemonę 09-003-02-02-11-(RE) „Sumažinti pažeidžiamų visuomenės grupių gerovės teritorinius skirtumus“, investicijos bus skiriamos daugiabučio (apie 800 kv. m) statybai, jame įrengiant 13 socialinių būstų.
4. **Tarybos sprendimo projekto vertinimas, kai rengiamas norminio teisės akto projektas:** Nevertintinas antikorupciniu požiūriu.
5. **Numatomo teisinio reguliavimo poveikio vertinimo rezultatai:** Teisinio reguliavimo poveikio vertinimas neatliekamas.
6. **Priėmus Tarybos sprendimą keičiami ar pripažįstami netekusiais galios teisės aktai**: Nėra.
7. **Tarybos sprendimui įgyvendinti reikalingi priimti teisės aktai**: Nėra.
8. **Tarybos sprendimui įgyvendinti reikalingos lėšos ir šaltiniai:** Europos Sąjungos fondų investicijų programos lėšos – **1 360 000,00 Eur** (85 % tinkamų finansuoti išlaidų). Savivaldybės biudžeto lėšos – **240 000,00 Eur** (ne mažiau kaip 15 % tinkamų finansuoti išlaidų).
9. **Kiti Tarybos sprendimui priimti reikalingi pagrindimai, skaičiavimai ar paaiškinimai:** Nėra.
10. **Adresatų sąrašas, kuriame tiesioginis rengėjas nurodo Tarybos sprendimo pavadinimą, juridinius ar fizinius asmenis, kuriems reikia siųsti sprendimo nuorašą, arba asmenis, kuriems sprendimą reikia siųsti susipažinti:** Nėra.
11. **Tarybos sprendimas įsigalioja:** Teisės aktų nustatyta tvarka.
12. **Tarybos sprendimo projekto lyginamasis variantas:** Nėra.
13. **Su Tarybos sprendimo projekto rengimu susiję dokumentai:** VšĮ Centrinės projektų valdymo agentūros kvietimas teikti projektų įgyvendinimo planus Kvietimas Nr. 24-405-P „Socialinio būsto fondo plėtra Marijampolės regione II“.

|  |  |  |
| --- | --- | --- |
| Vyriausioji specialistė |  | Inga Juknelytė |

I.Juknelytė, tel. (8 343)  68625, el. p. inga.juknelyte@kazluruda.lt